भारतीय स्वतंत्रता संग्राम में भी उन्होंने बढ़ चढ़ कर भाग लिया। जलियावाला बाग के लोमहर्षक कांड ने उनके मन में ब्रिटिश शासकों के प्रति घृणा जागृत कर दी और वे स्वतंत्रता सेनानियों में शामिल हो गए। वे महात्मा गांधी के काफी निकट रहे। सन् 1922 में उन पर मुकदमा चला, जिसमें लाला लाजपतराय को गुप्त सूचनाएं पहुंचाने के लिए उन्हें दोषी ठहराया गया और उन्हें दो वर्ष के कारावास का दंड मिला। उन्होंने उस समय शिमला हिल्स में विद्यमान बेगार प्रथा के विरूद्ध आंदोलन छेड़ा। उन्हीं के अथक प्रयासों से 1921 में शिमला हिल्स से बेगार प्रथा का अंत हुआ।